LidanRubinov/Halacha-QA huggingface dataset:
שאלה: גזל בהדפסות בלימודים במכללה: בעניין גזל. ראיתי במאגר שישנם שאלות לגבי צילום אבל השאלה שלי היא שבמכללה בה אני לומדת ישנם מעבדות מחשבים עם מדפסות, מותר לנו והדפיס וחובה במסגרת הלימודים להגיש עבודות מודפסות. אם אני מדפיסה דפים שלא לצורך הלימודים, האם זה נחשב לגזל? ואם כן, ממי עלי לבקש רשות? אציין שבת שכר הלימוד השנתי ישנו סעיף הדפסות וצילומים. כרגע אני משתדלת לשאול את המרצה שנמצא איתי בשיעור האם אני יכולה להדפיס והוא מאשר לי.
תשובה: הדפסות שלא לצורך הלימודים הן גזל ואין בסמכותו של כל עובד להתיר לך להדפיס. יש לברר עבור מה הת על 'הדפסות וצילומים' בשכר הלימוד. עליך לשאול את הממונה על המחשבים הדפסות מטעם המכללה. הרב ינון זמיר
שאלה: הלכות כלאים - הלכה למעשה: לכבוד הרב! בעזרת ה התחלתי ללמוד בחברותא הלכות כלאים, ורציתי לשאול את הרב באיזה נושאים הלכה למעשה כדאי להתמקד? וכמו"כ, אשמח אם הרב יוכל לכוון אותי לספרי אחרוני זמנינו שעסקו בסוגיות אלו. ב מראש
תשובה: וברכת ד' אם הלימוד הוא הלכתי בלבד, כדאי ללמוד חוקות שדה (הלכות כלאים) של הרה"ג ח.ז. גרוסברג זצ"ל. ללימוד הלכתי יותר שיטתי כדאי ללמוד ערוך השלחן וכן חוקות הארץ על סדר הרמב"ם (יש רק חלק א). אם הלימוד יותר עיוני כדאי ללמוד חזון איש. כך שהשאלה היא כיצד רוצים ללמוד וכמה זמן מקדישים לעניין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תבלינים מעל סיר רותח: מה דינם של מלח, אבקת מרק ותבלינים שאני בוזקת (מתוך הכלי המיועד להם)כאשר אני בוזקת מעל סיר רותח המעלה אדים עם מאכל, מרק בשרי חלבי. האם התבלינים נעשים בשריים חלביים? על תשובתך.
תשובה: אם האדים מגיעים לתבלינים דינם כדין התבשיל.
שאלה: פרטים לא מדוייקים בתחרות: קיימו באתר מסויים תחרות מסויימת והשתתפתי. לאחר זמן קראתי בתנאי התחרות שהיא מוגבלת מגיל מסויים ואני מתחת לגיל המדובר. אם אזכה, האם אני מחוייב לומר להם שאני צעיר ואיניני עומד בתנאים שלהם? האם יש בעיה לכתחילה להשתתף, שהרי העיקר הוא הידע שהם דורשים ויש לי אותו למרות גילי הצעיר?
תשובה: אם אתה אדם ישר עליך להגיד להם שאתה צעיר מהגיל הנדרש.
שאלה: להנות לכתחילה מהעולם הזה: א. האם מותר לכתחילה להנות מהחיים ללא קשר לעבודת ה, סתם לכייף ולשמוח. מהי הדרכת התורה לכך, האם שייך התענגות לא על ה ולא כדי שההנאה תעזור לעבודה. לא באידיאל של לקדש את החומר וכו? ב. האם מותר לצחוק בימים אלו או האם הדין של "אסור לאדם למלא את שחוק פיו בעולם הזה" קיים ומונע את הצחוק? האם ניתן לציין מקורות לשתי השאלות בעד ונגד. בתומ"ר
תשובה: לצערי אין לי זמן להביא לקט מקורות. בכל אופן בנוגע להנאה מן העולם הזה שלא לשם שמים אלא סתם יש בכך בעיה. המפגש עם החומר כדבר עצמי הוא מסוכן ויכול להוריד את האדם. כל הערך של החומר הוא מצד מה שהוא מכיל בתוכו צורה פנימית. החומר כשלעצמו, במנותק מהערך והצורה, מוריד את האדם. על כך מבוסס ספר מסילת ישרים שהדרכותיו התקבלו על כל התנועות ביהדות. על כך מבוסס על המהר"ל מגדולי המחשבה. גם הרב קוק בספרו עין איה אומר זאת במקומות רבים. האיסור למלא פיו שחוק בעולם הזה קיים גם בימינו. כך עולה מדברי הט"ז בס' תק"ס, ז ומדברי הפרי מגדים שם. "שחוק בעה"ז. כ"כ בשם רבינו יונה דמשמע גם שלא בזמן הגלות דלא כנוסח הטור שכתב בגלות הזה ונלע"ד שיש חילוק בזה דלענין שמחה שאינו של מצוה ודאי אסור אפי' שלא בזמן הגלות למלא פיו שחוק אבל בשמחה של מצוה היה היתר בזמן שב"ה קיים כגון שמחת בית השואבה ושמחת דוד שהיה מכרכר בכל עוז ובזמן הגלות ערבה כל שמחה ואפי' בשמחה של מצוה, כגון: בחתונה או פורים מ"מ לא ימלא פיו שחוק כנלע"ד נכון". ונראה שהדין של מילוי שחוק שנובע מצד החורבן על כך בזמנינו ב"ה הדברים הולכים ומשתנים ואין צורך להרגיש את החורבן בכל עת. אולם ההלכה שמורה לנו להזהר בדברי הרשות ולא להיגרר אחריהם בכל האישיות שלנו כהדרכה מוסרית שייך גם בזמן הזה.
שאלה: ספר "האור הגנוז" בבית: יש ברשותי את הספר "האור הגנוז" המתאר את תולדות גדולי החסידות וסיפורי חסידים. הספר נכתב ע" החוקר מרטין בובר, שהבנתי שהיה אישיות רחוקה מהדת. האם יש בעיה להחזיק ספר כזה בבית?
תשובה: בובר אומנם לא היה חסיד אך הסיפורים נכונים.
שאלה: לברך על החזרת מזוזה: האם צריר לברך על מזוזה לאחר בדיקה (המזוזה תקינה)?
תשובה: אם אתה שם אותה באותו יום שהורדת, אין צריך לברך. אם זה לא באותו יום, יש לברך.
שאלה: מחנכת בנים-בעניין תפילה: אני מחנכת של בנים בכיתה ד (גילאי 9-10,רק בנים בכיתה). בכל בוקר אני מחוייבת להתפלל איתם. א. האם זה ר שאתפלל איתם בקול רם את החלקים אותם כולם נוהגים לומר יחד כגון-ברכות השחר,ברוך שאמר,שירת הים,ישתבח,קריאת שמע? אציין שזה מוסיף לאווירת התפילה ומדרבן אותם להתפלל בקול רם ובנוסף יש ממני ציפיה שכך אעשה. ב. מה בדבר תפילת שמונה עשרה? האם אני יכולה לעמוד לידם ולהתפלל שמונה עשרה?(אציין שאני מרגישה שזה לא כ"כ ראוי שאשתחווה כשהם לידי.) ג. אם איני יכולה להתפלל עימם שמונה עשרה, עד היכן אני יכולה להתפלל - האם זה ר שאני עוצרת את תפילתי מיד אחרי "גאל ישראל" או שמא עליי לעצור קודם? ד. מה בדבר ברכת המזון הנאמרת בקול רם, האם מותר לי לומר עימם אותה בקול רם?
תשובה: אם התפילה שלך בקול רם איתם מחזקת את תפילתם תתפללי איתם. גם שמונה עשרה תתפללי אך אין את צריכה להתכופף בהשתחוויה אלא מעט באופן הצנוע. גם ברכת מזון את יכולה לומר איתם בקול רם.
שאלה: קפה המופק מפולים שעבורו במעי חתול: לכבוד הרב לאחרונה פורסם על קפה חדש המופק מפולי קפה בשלים שנאכלו על ידי זבד הבר ממשפחת החתולים והופרשו החוצה דרך מערכת העיכול שלהם. הנושא העלה שאלה מעניינת, האם פולים וקפה שכזה כשרים למאכל באופן עקרוני (ללא התיחסות כרגע למקום המכר וכדומה) בדומה לדינו של דבש או שמא יש בעיה הלכתית בנושא? אשמח לתשובתך. ושבת
תשובה: נזכר בהלכה כי מה שעבר עיכול במעי בהמה או חיה נחשב כפרש ואין בו יותר איסור. אפילו כלב שאכל מבשר המת מפקיע ממנו את טומאת המת החמורה, וא"כ כך הדבר גם בעניננו. אבל בשאלה של הלכה מעשית יש לדעת במדוייק את פרטי הדבר, כמה זמן היה במעי החיה ומה היתה צורת פולי הקפה לאחר שעבר את העיכול ורק אח"כ ניתן להכשיר לגמרי.
שאלה: ממלכת המלך דריווש: לרב, ברצוני לשאול: על איזו ממלכה מלך דריווש? בדניאל י"א פס א כתוב: " ואני בשנת אחת, לדריוש המדי--עמדי למחזיק ולמעוז, לו". ואילו בנחמיה פרק יב פס כ"ב: "הלוים בימי אלישיב יוידע ויוחנן, וידוע--כתובים, ראשי אבות והכהנים, על-מלכות דריוש הפרסי". וכן בעזרא פרק ד פסוק ה : " וסכרים עליהם יועצים, להפר עצתם--כל-ימי, כורש מלך פרס, ועד-מלכות, דריוש מלך-פרס." כמו כן, לא הצלחתי להבין מי בדיוק החריב את בבל, כורש, דריוש? פרס, מדי? שניהם? והרי הנבואה מדברת על מדי בעיקר: ישעיה י"ג פס "יז: "הנני מעיר עליהם, את-מדי, אשר-כסף לא יחשבו, וזהב לא יחפצו-בו. יח וקשתות, נערים תרטשנה:". ירמיה נ"א פס י"א : "הברו החצים, מלאו השלטים--העיר ה' את-רוח מלכי מדי, כי-על-בבל מזמתו להשחיתה:"
תשובה: הייתה מלכות אחת בשם פרס ומדי. כמו שמצאנו אצל אחשוורוש ממגילת אסתר (א, ג): "בשנת שלוש למלכו עשה משתה לכל שריו ועבדיו חיל פרס ומדי הפרתמים ושרי המדינות לפניו". מלכות זו כבשה את בבל. דריוש בן אחשורוש היה המלך הראשון על מלכות זו. אין הכוונה לאחשורוש מהמגילה ולדריוש בן אסתר אלא לדריוש הראשון. ולהבדיל בינו לבין דריוש השני, שהיה בימי שיבת ציון, קראו לראשון דריוש המדי (כי היה מזרע מדי) ולשני דריוש הפרסי (שהיה מצאצאי הפרסים). לפי ח מלכותו נמשכה רק שנה ולכן אינו מוכר ביותר אלא מוכר יותר חתנו כורש, שנתן את ההצהרה לשיבת ציון. ויש מסבירים שכורש מלך בכל המלכות ודריוש מלך במקביל רק על בבל. כנראה ששניהם יחד כבשו את בבל. לכן, דניאל מדבר על דריוש המדי, שכבש את בבל, ואילו עזרא ונחמיה מדברים על דריוש הפרסי, שהיה בימי שיבת ציון.
שאלה: מותר שיהיו בתי מלון בשבת?: התחלתי לקרוא בעונג את הפניני הלכה החדש על שבת ומתוך הלימוד עלתה בי שאלה קשה: האם מותר להפעיל בתי מלון בשבת? האם אני כעובד ה' ראוי שאשבות בבית מלון בשבת? האם אנחנו כחברה של עובדי ה' ראוי שנעסיק חברות קייטרינג ומלצרים בשבתות בר בת מצווה שבת חתן או סתם שבתות ישיבה? באם לא ראוי האם צריך לצאת באמירה כזו ברבים?
תשובה: אם שומרים על ההלכה אזי אפשר להפעיל בתי מלון בשבת, שכן יש בזה צרכי מצווה, עונג שבת לנופשים, מסיבות בר מצווה חתונות וכו'. לגבי העובדים היהודים, מותר להם לקבל על כך שכר, שזה צרכי מצווה, ואף הם קשורים בזה לכבוד השבת ולעינוגה. אם הפועלים גוים, כמובן שאין בעיה. צריך להוסיף, לא כל אדם מסוגל לעסוק בתורה, ויש כאלה שהשותפות שלהם בשבת היא דווקא על ידי עיסוק בצרכי מצווה, כמו גם בבתי הכנסת, כאשר מקיימים שיעורי תורה, יש שעוסקים בהכנת הכסאות, והגשת הכיבוד, ואיננו יודעים שכרו של מי גדול יותר.
שאלה: מעשר כספים מקרן פנסיה: בנוגע למעשר כספים, האם צריך להפריש גם על כל מיני הפרשות שמופיעות בתלוש השכר כגון קרן פנסיה או קופות גמל לצורכי שנת שבתון. שאלתי היא הן לגבי הסכום שהמעביד מפריש והן לגבי מה שמפרישים ממשכורתך, (כמובן, לפי רצונך). כמו כן, רציתי לוודא שהבנתי נכון שעל מיסים, כגון: מס הכנסה או מס בריאות או ביטוח לאומי לא צריך להפריש.
תשובה: צריך להפריש רק ממה שאתה מקבל בפועל. ולכן אין להפריש מעשר ממה שמורידים למיסים שונים. ולגבי מה שמפרישים לפנסיה וקרן השתלמות, הרי הכסף לא מגיע אליך עתה, לפיכך בינתיים אין מפרישים מעשר, וכאשר הכסף יגיע אליך בפועל, בשעה שתפדה את קרן ההשתלמות וכשתגיע לפנסיה, אזי תפריש מעשר מכל סכום וסכום שיכנס לחשבונך.
שאלה: פגיעה בערבים כ"תג מחיר": האם זה נכון שהרב הביע תמיכה בפעילות 'תג מחיר' היינו בפגיעה בערבים בתגובה להריסה בתים? ואם לא מדוע הרב לא מנצל את הטור הפופלרי שלו כדי להסביר את דעתו?
תשובה: לא הבעתי אף פעם תמיכה בפגיעה של אנשים פרטיים בערבים או ברכושם, גם לא בתגובה להריסת בתים. פעילות 'תג מחיר' שהתארגנה על ידי ועדי מתיישבים היתה ברורה מאוד - הפגנות מחאה בכבישים ובצמתים, כאשר המגמה היתה למחות ולגרום לצבא להקצות כוחות רבים מאוד על כל הרס בית. שכן להפגין מיד במקום ההרס קשה, שהרי הצבא בא להרוס בהפתעה, אבל ליצור לאחר כמה שעות הפגנות במקומות רבים, שיגרמו להקצאת כוחות רבים   אפשר. על פעילות זו כתבתי שהתברר שהיא יעילה, לכן גורמים בשמאל ובתקשורת ושר הבטחון כל כך מנסים להשמיצה ולמונעה, למרות שהזכות להפגין היא אחת מהזכויות הבסיסיות של אדם. אינני צריך להודיע את דעתי בעניין זה ברבים, מפני שאותם מתנחלים חלוצים ומסורים שעסקו בהפגנות הללו מכירים את עמדותי, וכלפי חוץ אין לי בזה צורך, הרי הדברים שאני כותב ברורים ואין בהם תמיכה באלימות. גם מארגני 'תג מחיר' דברו ברור על הפגנות. מי שרוצה להשמיץ ולומר שמגמת המחאה הזו היא אלימות, גם אם נכחיש, ימצא דרכים אחרות להשמיץ, ואז נצטרך לעסוק יומם ולילה בהכחשות והתנצלויות. וסגנון זה של התנצלות והצטדקות לא מועיל, ועל כך כתבתי כמה פעמים ברביבים.
שאלה: קידוש לילד שלא היה בקידוש: בתי בת השבע לא היתה בקידוש, האם עלינו לעשות לה קידוש נוסף כדי להוציאה ידי חובה?
תשובה: אם היא יודעת לעשות קידוש, אזי שתעשה בעצמה. ואם אינה יודעת, הרי שלא הגיעה לגיל של חובת חינוך, ואין צורך לעשות לה קידוש.
שאלה: הדבש שבשבעת המינים: א) בפסוק בתורה על שבעת המינים כתוב "דבש" ולא כתוב איזה דבש - האם דבש תמרים, דבש תאנים, דבש חרובים, וכדומה. מניין חכמי התורה שבעל פה למדו שהכוונה דווקא לתמרים ולא לפרי אחר? בפרט לאור דברי רש"י במקום אחר ש "כל מתיקת פרי קרוי דבש". ב) מדוע בזיתים יש פרוט, וכתוב "זית שמן", ובתמרים אין פרוט, כתוב "דבש" ולא "תמר דבש"?
תשובה: לפני שאענה אספר לך את גלגולה של התשובה אותה קיבלתי בסייעתא דשמיא. טרם הספקתי לעיין ולחפש תשובה לשאלתך והנה ביקרני אחי ר' רפאל שיח' בשבת ולקראת הביקור החליט להדפיס עבורי קובץ מתוך הספר "ברכת אשר" על ספר ויקרא - ספר הנמצא בשלבי עריכה ותוכנו שאלות אותן שאל סבי ר' אשר וסרטיל במשך חייו. על פי רוב אין בצידן תשובות ועל כך אחי עמל. בשבת בבוקר הוסיף וסיפר כי ישנה בקובץ שאלה בענין דבש ותמר, והנה היתה זו בדיוק שאלתך. אביא כאן את ציטוטה של השאלה, ואת התשובה המעניינת שנכתבה בשו"ת חתם סופר כבדרך אגב. רש"י ד"ה וכל דבש - "כל מתיקת פרי קרוי דבש". וקשה לי, שהרי לפי זה "ודבש" האמור בשבעת המינים (דברים ח, ח) אין פירושו תמרים, כמקובל לומר, כי אם כל פרי שיש לו מתיקה, כדברי רש"י כאן, וכן לא שמענו. והנה לשאלה זו נדרש ה"חתם סופר" בדרך אגב, במכתבו ל"סבא קדישא" ר' משה טייטלבוים, בעל ה"ישמח משה", אדמו"ר חסידי באויהל שבהונגריה (אבי שושלת סיגט). השם טייטלבוים נלקח מן Datelbaum בגרמנית שהוראתו 'תמר', ועל כן פותח ה"חתם סופר" את מכתבו בהתייחסות אגבית לשמו של הנמען, וזו לשונו (שו"ת חתם סופר ח"א או"ח סימן קצז): צדיק כתמר יפרח כשושנה, בעוד כפתו רעננה, תחל שנה בברכת קדם מעונה, ולא תשכון עליו עננה, החכם הגדול הרב הגאון המפורסם כערוגת הבושם גן הדסים נ"י עבד השם פאר הדור כבוד קדושת שם תפארתו מןרנו הרב משה תמר נ"י אב"ד ור"מ דק"ק אוהעלך יעקב משכנותך ישראל: בקראי שם 'תמר' וענינו, מה שצריך לי עיון: מאי דפשיטא לח דדבש דכתיב בשבחי ארץ ישראל בשבעת מינים, שהוא דבש תמרים (עיין ירושלמי ביכורים פ"א ה"ג). וקשה לי: מאי שנא מקרא ד"כל שאור וכל דבש לא תקטירו" (ויקרא ב, יא), דפירש רש"י בחומש, דכולל כל מיני מתיקה, וכן פסק הרמב"ם בסתימת לשונו (ריש פרק ה מאיסורי מזבח). ואם כן לוקין מן התורה על כל מיני מתיקה. ודוחק לומר: שאני התם דכתיב "וכל דבש", דההיא אצטריך לרבות עירובו וחצי שיעור (כבמנחות נח עא. עיי"ש), ואם כן מנא לן דדבש דבכורים הוא דבש תמרים דוקא? ולכאורה אי הך ד'ראשון לארץ ושני לארץ' (בברכות מא ע"ב) סברא דאורייתא הוא, יש לומר: מדקדים דבש שהוא שני לארץ שני, לגפן תאנה ורימון, שמע מינה שהוא דבש תמרים, דאינך מיני מתיקה קים להו לרבנן דלא עדיפי מהני. עיי"ש. ובקצרה: מכיוון שפסוק זה מלמדנו את סדר הקדימה לברכות הריהו מורה על סדר חשיבותם, ולפי הסדר מכיוון שתמר הוא שני ל"ארץ" הריהו קודם אפילו לגפן, והיה ידוע לח שדבש תמרים הוא הדבש היחיד המשובח יותר מגפן. לגבי שאלתך השניה, אציע תשובה על-פי התשובה הקודמת. יתכן שעיקר שבחו של התמר הוא בדבש, ואילו בזית גם הזית מצד עצמו וגם שמנו משובחים הם ביותר.
שאלה: כשרות מאפיית גידרון: לאחרונה הייתי במאפיה של שופרסל בחיפה, ושמתי לב שהם מוכרים מוצרים של "גידרון". אין כשרות על השקיות (של הפיתות למשל) ואין ת. כשרות של הרבנות המקומית למאפיה. האם רשת גידרון כשרה, האם לרשת אין צורך בתעודת כשרות מהרבנות המקומית?
תשובה: מפעל גדרון אכן כשר אולם צריך כשרות מקומית לחנות מאחר והמוצרים נאפים במקום.
שאלה: לימוד תורה בשכיבה: 1. האם מותר ללמוד תורה הלכות כששוכב על המיטה? 2. האם אפשר לקורא את כל המקרא פעמיים ואז את התרגום בהמשך השבוע? 3. האם מותר להגיד פסוק הפוך שיש בו שם השם? בפרשת הקטורת לפי הארי יש פסוק כזה. 4. האם הרצאה (של רבני הידברות נ"י) מפלאפון נחשבת ללימוד תורה? 5. עם מה הרב מציע ללמוד גמרא - שוטנשטיין, שטייזלץ או מטיבתא. אני מתחיל.
תשובה: שמחתי לקבל את שאלותיך היפות ואשתדל לענות בקצרה עליהן, ואם תרצה יותר הרחבה או לשאול שאלות אחרות חזור אלי אל האימייל שלי ואשמח להיות בקשר ולעזור בכל מה שאוכל. 1. מותר ללמוד תורה בשכיבה על המיטה. ישנן דרגות שונות בלימוד התורה, לדוגמא: הדבר הטוב ביותר זה ללמוד בבית מדרש, וללמוד עם מישהו יחד, שלימוד זה מקדם את האדם הרבה יותר. אך אם דבר זה לא אפשרי, אפשר ללמוד תורה לבד, ואפילו כשהוא שוכב על המיטה. כתוב בפוסקים שונים שאדם השוכב במיטה לא ישכב על הבטן ולא על הגב, ולכן עדיף שלא. דבר נוסף שחשוב להיזהר ממנו זה שהספר לא יהיה מונח במקום שהאדם שוכב או יושב, שיש בכך חוסר כבוד לספר. לכן צריך להניח אותו במקום מעט גבוה יותר. 2. מעיקר הדין מותר לקרוא גם באופן זה, אך עדיף שהתרגום יהיה יחד עם הפסוקים, וכך התרגום גם עוזר להבין את הפסוקים. כך פסק לי הגאון הרב אברהם שפירא זצ"ל. 3. חשוב מאוד שאנו אומרים פסוקים נגיד אותם נכון, נדייק בהם ולא נפסיק במקומות לא מתאימים. יחד עם זה כשמדובר בתפילות ובדברים שתקנו לנו גדולי ישראל חשוב שנפעל לפי הבנתם שהם ידעו מה שאמרו, במיוחד כשמדובר בצדיק וקדוש וענק התורה האר"י הקדוש זצ"ל. 4. ודאי ששמיעת שיעור או הרצאה נחשבת ללימוד תורה. 5. באופן הכללי אני מציע שוטנשטיין שהוא מדוייק יותר ומוסבר יותר, אך חכמינו זכרונם לברכה לימדו אותנו שאין אדם לומד תורה אלא במקום שליבו חפץ, כך גם במה שאדם חפץ, אז הלימוד שלו יהיה טוב יותר. לכן חשוב מאוד שתיקח לך דוגמאות ותבחר לך את מה שיותר נח לך ללמוד, ואת הפירוש שאיתו תבין יותר טוב את הגמרא. שיהיה בהצלחה, הרב יצחק גרינבלט
שאלה: המלצה ללימוד אמונה לבד: מה הרב ממליץ לבחור בשיעור א ללמוד באמונה, בלימוד לבד ללא חברותא?
תשובה: לך הטוב ביותר להתייעץ עם רבותיך בישיבה, המכירים אותך ומדריכים אותך לפי המתאים לך ולפי דרכה של הישיבה בה אתה לומד. ככלל אפשר להמליץ על שורה ארוכה של ספרי אמונה המתאימים לבחור צעיר ובהם (לא לפי סדר החשיבות, כמובן): שמונה פרקים לרמב"ם, נתיבות עולם למהר"ל, מסילת ישרים, כוזרי, עין אי"ה ועוד אבל כאמור הטוב ביותר הוא לקבל הדרכה מת"ח המכיר אותך. ובהצלחה רבה בלימוד התורה הקדושה
שאלה: הברכה על עוגות עם מעט קמח: רציתי לדעת בקשר לברכה על עוגות. אם אני שמה בעוגה כוס של קמח,4 ביצים,כוס סוכר,כוס מים, ו3 חבילות שוקולד, מברכים על העוגה מזונות או שהכל? אם הבנתי נכון, אם יש כזית קמח בכל הבלילה של העוגה שזה בערך 25 גרם (בערך כוס) אז ברכתה מזונות? ואם אני קונה עוגה שאני לא יודעת כמה קמח יש בתוכה איך אוכל לדעת מה לברך?
תשובה: ברכתה של העוגה מזונות מכיוון שהעיקר של העוגה זה הקמח. בעוגות גבינה בהם עיקר העוגה זה גבינה והקמח נועד רק לגבש את העיסה, ברכתם שהכל. אולם כשהקמח הוא אחד ממרכיבי העוגה ולא נועד רק לגבש את העיסה, למרות שהוא מועט מברכים מזונות בגלל חשיבותו.
שאלה: קבלת שבת על פי הבן איש חי: שלוש שאלות לכבוד הרב: א. אדם שאין לא זמן גם למנחה אפילו יחיד וגם לקבל תוספת שבת, האם יוותר על תוספת שבת או יקבל, וגם, אז האם יתפלל מנחה של חול או ערבית ואחריה תשלומין? ב. האם כשאין נרות שבת אפשר לצאת על נורת להט? ג. האם אישה יכולה להתנות שאינה מקבלת שבת בהדלקת הנרות? צריך לציין שאני הולך לפי פסקי הבא"ח
תשובה: א. יתפלל תפילת מנחה רק עמידה, ומיד יאמר בואי כלה שבת מלכתא ויקבל בזה את השבת. ב. ישנם דיעות שונות, לענ"ד לברך בלי שם ד' ורק בהרהור לחשוב על שם ד'. ג. רק בשעת דחק גמורה.
שאלה: כלי שבושל בו קטניות: איני אוכל קטניות. בבית חותני משתמשים בשמן קנולה וכן בכמון אשר עובר מיון מדוקדק. האם לאחר שנה חותנתי יכולה לבשל בכלים אלו ולהביא התבשילים לביתי (ליל הסדר יהיה בביתי)? כמובן שבשנה זו תבשל רק בשמן אגוזים.
תשובה: מותר.
שאלה: לפתוח "שולחן" בספירת העומר: האם מותר ל"עשות" שולחן - כיבוד דברי פרידה בימי ספירת העומר לרגל פרישה מהעבודה?
תשובה: מותר.
שאלה: הפשרת הכבד בכלי פלסטיק: לרב, מה הדין בהפשרת כבד עוף בקר קפוא, האם ניתן להפשירו בכלי פלסטיק או אפילו מתכת? האם יש עניין שכבד קפוא מטריף את הכלים? יישר כח!
תשובה: אם מפשירים במים פושרים ולא חמים בכלל אין זה מטריף כלים. ואפשר בכל סוגי הכלים, אבל יש לשטוף את הכלי אח"כ היטב במים וסבון.
שאלה: סימונים וחקיקות בספר תורה: לכבוד הרה"ג דב ליאור שליט"א 1. ס"ת שהסופר כתב בעיפרון בראש כל יריעה את מספרה, רחוק מהכתב, ולא מחק, האם הס"ת כשר או שיש בזה פסול? האם חייבים למחוק? 2. האם מותר לסמן סימונים בדיו הנראה רק באור אולטרא סגול או במכשיר החוקק חקיקה על הקלף בגיליון שמסביב לכתב? 3. ס"ת שנדבק לכלוך על חלק מאות א באופן שמה שנשאר מהאות אין בו צורת האות, האם מותר לקלף את הלכלוך הדבוק בשבת?
תשובה: 1. אין בזה פסול, ראוי למחוק. 2. אם לא רואים בעין רגילה מותר 3. לכתחילה לא לקלף ולא לקרוא בספר בשבת, מכיוון שהב"ח מחמיר בזה.
שאלה: להשכים לקול מנגינה ונעימה: האם מותר להתעורר לקול מוזיקה? ראיתי שבמנחת שלמה כתב שאסור מאחר ודרך המלכים ללכת לישון ולהתעורר עם מוזיקה.
תשובה: באמת כתוב שבשיר לא ישתו יין - כדרך המלכים שקמים בבוקר ומנגנים להם מוזיקה. זוהי חשיבות שאינה שייכת בזמננו לאחר החורבן, ולכן אסרו אותה.
שאלה: הפלגה בים ל-10 ימים כולל ששי שבת: שבוע טוב כבוד הרב אנו, מספר זוגות חברים, בגיל פרישה לגימלאות, מתכוונים לצאת לשייט באניית פאר ל-10 ימים בים הבלטי. כל פעם שהאניה עוגנת באחד הנמלים, יורדים מהאניה לחוף כדי לטייל בעיר הנמל. עד כאן אין שום בעיה. אחת העגינות מתבצעת ביום ששי בבקר-האניה מפליגה רק למחרת בשבת בשעה 7 בערב, כמעט מוצ"ש, ומכאן צומחות שאלות: ביום ששי אין שום בעיה לרדת לעיר ולסייר בעיר ולשוב לאניה לקראת כניסת השבת וקבלת שבת באניה. 1. האם מותר לנו לרדת מהאניה לאחר קבלת שבת וסעודת שבת ולסייר בסביבת הנמל? 2. האם למחרת ביום השבת מותר לנו לרדת מהאניה ולסייר בסביבות הנמל? 3. האם מותר במשך השבת, או ביום ששי בערב לאחר ארוחת שבת, לעלות על אוטובוס ציבורי, כשההנחה היא שהוא נוסע בין כה עבור הגויים ולדאוג לת לפני כניסת השבת? בדומה למעלית שבת במלון בישראל. אנו שואלים שאלות אלה כדי לקבל תשובות ממספר רבנים,וכך יהיה לנו דעת תורה לפי רוב דעות. וברכה שבוע טוב
תשובה: 1. אם האוניה קשורה לחוף מותר, אולם מן הסתם אין עירוב ולכן אסור לטלטל 2. כנ"ל בתשובה 1 3. מצד הדין מותר אולם יש בעיה מצד מראית עין ולכן אין לעשות זאת אם אין צורך גדול.
שאלה: נורת להט בשבת: מדוע הדלקת נורת להט בשבת נחשבת הבערה מהתורה, הרי אש תלויה באוויר ובתוך הנורה אין אוויר אלא וואקום, אם כן, אין כאן אש ממש אלא דבר דומה המפיק אור והאיסור צריך להיות מדרבנן?
תשובה: הרמב"ם כותב שמתכת שנהפכת לגחלת זה תולדה של מבעיר. ולכן נורת להט שיש בה מתכת שמתלהטת, זו תולדה של אב מלאכה.
שאלה: סדר חלוקת הירושה: בבקשה הסבר, מי מהילדים זכאי לירושה ובאיזה יחס מתחלק? (יש בנים ובנות וכולם ב"ה נשואים)
תשובה: דיני הירושה נלמדים מסיפורן של בנות צלפחד. אלה הכללים העיקריים ר הירושה : דרגה הראשונה, הבנים וצאצאיהם  דרגה השנייה, כשאין יורשים מן הדרגה הראשונה, הבנות וצאצאיהן  דרגה השלישית, האב וצאצאיו  דרגה הרביעית,אבותיו הקדומים יותר של המוריש וצאצאיהם. מעבר לכללים הבסיסיים הנ"ל חשוב לזכור שבכור יורש פי שניים ממה שנוטל אחר. כמו כן, הבעל יורש את אשתו אמנם האישה אינה יורשת את בעלה. הערה נוספת- כאמור בדרגה הראשונה הבנים וצאצאיהם יורשים הכל והבנות לא זוכות בחלק בירושה אמנם ישנם חובות שהבנים חייבים לבנות כגון פרנסתן, מזונות, נדוניא וכו' מקורות- שולחן ערוך, חו"מ, סימן רעו, אבן העזר, סימנים צג, קיב. הרב ינון זמיר
שאלה: פירות (אגוזים) שנפלו מהעץ לרחוב: 1. האם מותר לקחת אגוזים שנפלו מעץ לרחוב בגלל שחלק מענפיו נמצאים מחוץ לגינה פרטית. 2. במידה ומותר, האם מותר להרים אותם בשבת?
תשובה: וברכת ד' 1. כל פרי שנופל לרשות הרבים הוא הפקר, ולכן אפשר לקחת אותו, ונראה שאפילו להפריש אין צורך כיוון שבנפילתו הוא נהיה הפקר. 2. בשבת אסור משום פירות הנושרין. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ברית מילה ביום שישי: בני נולד בניתוח קיסרי במשקל נמוך (פחות מ-2,500). בעקבות כך דחינו את הברית. האם מותר לעשות את הברית ביום שישי או שיש בכך משום צער שבת? האם אי ביצוע הברית ביום שישי זה מנהג של ספרדים בלבד וזה מותר?
תשובה: לפי הפוסקים האשכנזים מותר לקיים ברית שלא בזמנה גם ג' ימים לפני שבת.
שאלה: כשרות תמרים: קניתי ארגז של 5 ק"ג תמרים של חברת STAR MEDJOUL כתוב שהתמרים מישראל אבל כל הכיתוביות באנגלית ולא מצויין הכשר. איך אדע האם יש כשרות?
תשובה: תתקשרי לחברה ותבררי מי נותן הכשרות. לאחר מכן תיצרי איתו קשר ותבררי על מוצר מסויים זה. בברכת התורה, WWW.Yeshiva.org.il
שאלה: יוהרה בתפילין לילד בר מצוה: אני כמעט בן 13. א. אחרי התפילה יש לי הפסקה קצרה ואחריה שיעור גמרא. מותר לי להשאר עם התפילין עד סוף שיעור הגמרא (אני לומד בהפסקה שבין התפילה לשיעור)? ב. עדיף להניח את התפילין בבית וללכת עטור לביכנ"ס או שעדיף להניח במבואה של ביהכנ"ס? ג. מותר להניח את התפילין במיוחד בשביל ללמוד אם אני לבד? ואם אני עם אנשים?
תשובה: אל תהיה חריג! א. אם אתה נשאר ללמוד בעצמך אחרי התפילה תוכל להישאר עם התפילין באותו מקום! אולם לא ללכת לשיעור עם תפילין. ב. הנח את התפילין במבואה. ג. בפרהסיא - לא. גם בצינעה צריך שיקול דעת אם אכן הדבר לא מביא ליוהרה.
שאלה: הגבהת התורה לפני או אחרי: מדוע האשכנזים נוהגים להגביה את ספר התורה אחרי הקריאה בו ואילו הספרדים מגביהים את הספר לפני הקריאה בו?
תשובה: התקנה המקורית היא להגביה את ספר התורה לפני הקריאה כמנהג הספרדים. האשכנזים נוהגים להגביה לאחר הקריאה מחשש שאנשים פשוטים יחשבו שהעיקר בספר התורה אינו הקריאה אלא עצם הגבהת הספר.
שאלה: השפעתה של שבועת שווא: אשתי לשעבר הייתה נשבעת בחיי הבן המשותף שלנו כמעט על כל טענה שהייתי מעלה בזמן הנישואין. היום אני יודע כי היו אלו שבועות שקר ברבים מן המקרים. אני אוהב מאוד את הבן ורוצה לדאוג כי לא יאונה לו כל רע בגלל חטאי אימו. האם אוכל לקבל את המלצתכם?
תשובה: לתת צדקה לזכות כל חיי המשפחה.
שאלה: הר סיני: שאלתי כאן בקשר לניסוח ח ש"ישראל שעמדו על הר סיני" וכו והלא היה אסור לעמוד שם ונראה לי שמצאתי תשובה המילה "על" משמשת גם כ"ליד" או "סמוך".
תשובה: יישר כח על שהארת את עינינו בהסבר זה. בברכת התורה, WWW.Yeshiva.org.il
שאלה: מצב הגאולה בימינו: האם הגאולה תלויה בתשובה? ואם כן, אז איך זה שאנו במצב של "התחלתא דגאולה" (אם בכלל) כאשר רוב עם ישראל אינו נוהג בדרכי התורה והמצוות?
תשובה: סיום הגאולה תלוי בתשובה. כלומר: גמר כל התהליכים וודאי יביאו את עם ישראל למציאות של תשובה. אולם נחלקו התנאים בגמ' האם תחילת התהליכים תלויים בתשובה או שברגע שמגיע הזמן של הגאולה הקב"ה יתחיל בגאולה ורק בשלב מאוחר יותר תהיה השלמה של תהליך התשובה. למעשה, לפי חלק גדול מהדעות נפסק כמו דעת רבי יהושע שסובר שהגאולה אינה תלויה בתשובה. וכך גם אנו רואים מול עיננו שיש דברים רבים שקשורים לגאולה, כגון: קיבוץ גלויות, ומאידך כלפי חוץ נראה שעם ישראל עדיין לא מקיים בפועל את כל המצוות. יש להדגיש שגם לדעה של רבי אליעזר, שגאולה תלויה בתשובה, אין הכוונה שכל עם ישראל ללא יוצא מן הכלל יעשה תשובה. מובאת דעתו של רבי אליעזר שאם יהיה בית כנסת אחד שיעשה תשובה, בזכותו הקב"ה יביא גאולה. אני מניח שיש יותר מבית כנסת אחד שיכול הקב"ה בזכותו להביא את הגאולה. בכל אופן, עתה אנו כבר לא רק באתחלתא דגאולה אלא כבר נמצאים במקום מכובד באמצע. התחלת הגאולה כבר היתה לפני מאה שנה. ב"ה גם מבחינה רוחנית נראה שהרוח של הכפירה הולכת ונחלשת ואין עתה חילוניים בעיקרון. רוב החילונות נובעת היום מחולשה ויצרים ומחוסר הכרת האמונה. ממש אנו מרגישים שיכול להיות מהפך תרבותי שיצית את הלבבות ומה שנתנבאו נביאנו שישראל עומדים לעשות תשובה נזכה שנראה זאת בקרוב בימינו.
שאלה: האם כיבוד הורים הוא מעל מצוות התורה?: האם כיבוד הורים הוא מעל מצוות התורה? חג הפסח שנמצא כבר בפתח ואיתו תקופת האבלות לכל עם ישראל עד לל"ג בעומר. בתקופה זאת אני מעוניין לא להתגלח אבל אני אם הוריי מגיע למריבות וגם ההסברים לא עוזרים בגלל אי גילוח. הורי מתעקשים שאני כן יתגלח אבל אני מרגיש כאילו אני לא מכבד אותם בגלל זה. האם קיימת ההלכה שאומרת כיבוד הוא מעל כל המצוות או האם ניתן להגיע לאיזון איזשהו כמו, למשל, להתגלח לכבוד השבת בתקופה זאת?
תשובה: אינך חייב לשמוע להוריך. אם ההורים אומרים לבנם לבטל, אפילו מנהג מדרבנן, אינו חייב לשמוע להם. ח דרשו במסכת יבמות "איש אימו ואביו תיראו ואת שבתותי תשמורו" - אם אביו אומר לו לבשל עבורו בשבת, אסור לו לשמוע לאביו, והוא הדין לכל מצוות התורה.